'''Noceboeffekt''' betegner inden for [[lægevidenskab]] en sygdomsfølelse frembragt af en virkningsløs behandling, som [[patient]]en anser for at være skadelig. Negative forventninger til en faktisk behandling kan også modvirke effekten eller give tilsyneladende bivirkninger. Noceboeffekten er det modsatte af [[placeboeffekt]]en, som er fænomenet at en virkningsløs behandling, som patienten tror på, kan gøre at vedkommende føler sig og/eller får det bedre. Både placebo- og nocebo-effekter er formentlig psykogene, men de kan inducere målbare ændringer i kroppen.<ref name="Häuser, Hansen, Enck 2012"/> En artikel, der gennemgik 31 undersøgelser af nocebo-effekter, rapporterede en lang række symptomer, der kan vise sig som nocebo-effekter, herunder kvalme, mavesmerter, kløe, oppustethed, depression, søvnproblemer, appetitløshed, seksuel dysfunktion og alvorlig [[hypotension]].<ref name="Häuser, Hansen, Enck 2012"/>
Psykologi Lægevidenskab Samfundsvidenskab